3 साल में 200 जिलों के 7 करोड़ लोगों की जांच होगी; स्मार्ट कार्ड मिलेगा
PM Narendra Modi Madhya Pradesh Shahdol Visit; Follow  Sickle Cell Anemia Mission Latest News headlines, Reports and Updates On Dainik Bhaskar (दैनिक भास्कर)  भारत विविधताओं का देश है। विविधता में एकता ही हमारी पहचान है। प्रधानमंत्री नरेंद्र मोदी ने इन्हीं विविधताओं को संजोने के लिए ‘एक भारत श्रेष्ठ भारत’ का मंत्र दिया है
भारत विविधताओं का देश है। विविधता में एकता ही हमारी पहचान है। प्रधानमंत्री नरेंद्र मोदी ने इन्हीं विविधताओं को संजोने के लिए ‘एक भारत श्रेष्ठ भारत’ का मंत्र दिया है। भारत सरकार लगातार प्रयास कर रही है कि समाज में अंतिम पायदान पर बैठे व्यक्ति तक आधुनिक स्वास्थ्य सुविधाओं का लाभ पहुंचाया जा सके।
भारत में 706 जनजातियां हैं। जो देश की कुल आबादी का 8.6% हैं। जनजातीय आबादी देश की समृद्ध सांस्कृतिक विरासत का अभिन्न हिस्सा है। पीएम मोदी ने कहा है कि भारत का अतीत, वर्तमान और भविष्य आदिवासी समुदाय के बिना कभी पूरा नहीं होगा। भारत सरकार जनजातीय आबादी के स्वास्थ्य और विकास के लिए प्रतिबद्ध है। सिकल सेल एक आनुवांशिक बीमारी है। यह बीमारी सामान्यत: आदिवासी जनजातियों में पाई जाती है।
पीएम मोदी ने सिकल सेल की इस चुनौती को खत्म करने के लिए वित्त वर्ष 2023-24 के केंद्रीय बजट में राष्ट्रीय अभियान ‘सिकल सेल एनीमिया उन्मूलन अभियान 2047’ शुरू करने की घोषणा की है। सिकल सेल बीमारी दो तरह से इंसान के शरीर में रहती है। पहली- सिकल सेल लक्षित, जिसमें मरीज को कोई बीमारी या लक्षण नहीं दिखते हैं और इंसान नॉर्मल जिंदगी जीता है। दूसरी, जिसमें सिकल सेल बीमारी के लक्षण पाए जाते हैं।
देश के 13 राज्य राजस्थान, गुजरात, मध्य प्रदेश, छत्तीसगढ़, झारखंड, आंध्र प्रदेश, पश्चिम बंगाल, ओडिशा, तेलंगाना, तमिलनाडु, केरल, कर्नाटक और महाराष्ट्र में इस बीमारी का अधिक प्रभाव है। अन्य 4 राज्यों (बिहार, असम, उत्तराखंड, उत्तर प्रदेश) में इसका आंशिक प्रभाव है।
सिकल सेल एनिमिया रोग को खत्म करने के लिए दो स्तर पर काम हो रहा है। पहला- इस रोग की रोकथाम, ताकि आगे नए मरीज पैदा न हों। दूसरा- मरीजों को बेहतरीन स्वास्थ्य सुविधाएं मिलें। अगर दो सिकल सेल एनीमिया पीड़ित शादी करते हैं, तो उनसे पैदा होने वाले बच्चे को सिकल सेल बीमारी होने की बहुत ज्यादा संभावना है।
अगर पहले ही स्क्रीनिंग करके ऐसे 2 लोगों को शादी करने से रोका जाए तो इस बीमारी का प्रसार रोका जा सकता है। भारत सरकार अगले 3 साल में देश के 17 राज्यों के 200 से ज्यादा जिलों में अभियान चलाएगी। जिसके तहत 40 साल से कम उम्र के 7 करोड़ से ज्यादा आदिवासी और अन्य समूहों के लोगों की स्क्रीनिंग होगी। इसके बाद लोगों को स्थानीय भाषा में स्मार्ट कार्ड भी मिलेगा, ताकि होने वाले बच्चों में इस रोग को बढ़ने से रोका जा सके।
आयुष्मान भारत योजना के जरिए देश में 1.60 लाख हेल्थ एंड वेलनेस सेंटर का पूरा नेटवर्क तैयार किया गया है। यह सेंटर अब सिकल सेल रोग को खत्म करने में महत्वपूर्ण भूमिका निभाएंगे। मुझे विश्वास है कि यह मिशन 2047 तक सिकल सेल एनीमिया के उन्मूलन का मार्ग प्रशस्त करेगा। जिससे देश की विरासत को संजोए रखने वाली जनजातीय आबादी का अस्तित्व सुरक्षित हो जाएगा।